Príloha č. 6 Príručky

Informácia o spracúvaní osobných údajov

V zmysle čl. 13 Všeobecného nariadenia o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (Nariadenie Európskeho parlamentu a Rady (EÚ) 2016/679 – ďalej aj „GDPR“)

# Prevádzkovateľ

Názov: Ministerstvo vnútra Slovenskej republiky

Sídlo: Pribinova 2, 812 72 Bratislava

IČO: 00151866

(ďalej „prevádzkovateľ”)

**Dotknutá osoba** je osoba, ktorej osobné údaje sú spracúvané alebo ktorej sa spracúvané osobné údaje týkajú.

# Spracúvanie osobných údajov

Plnenie úloh implementácie **národného projektu Podpora odborných a koordinačných kapacít strešných organizácií občianskej spoločnosti** (ďalej aj „NP Strešné organizácie MNO“) je úzko späté so získavaním a spracúvaním osobných údajov dotknutých osôb. Osobné údaje dotknutých osôb sú prevádzkovateľ spracúvané v rozsahu nevyhnutnom na plnenie zákonných povinností.

# Účel spracúvania osobných údajov

Prevádzkovateľ v informačnom systéme ITMS21+ spracúva osobné údaje dotknutej osoby, za účelom plnenia úloh implementácie NP Strešné organizácie MNO, vyhodnocovania merateľných ukazovateľov, overovania výdavkov u užívateľa a ďalších údajov o cieľovej skupine, ktoré sú povinne zaznamenávané v monitorovacej správe.

# Právny základ spracúvania osobných údajov:

Osobné údaje spracúva prevádzkovateľ na základe plnenia zákonnej povinnosti (vrátane práva EÚ) v zmysle čl. 6 ods. 1 písm. c) GDPR na základe:

zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov (§46).

# Rozsah spracúvania osobných údajov

1. Cieľovou skupinou sú:
* uchádzači o zamestnanie, zamestnanci prevádzkovateľa (v pozíciách odborný/á garant/ka, medzisektorový/á koordinátor/ka, projektový/á manažér/ka, finančný/á manažér/ka, prípadne ďalšie pozície uzatvorené na základe Zákona o štátnej službe, resp. Zákonníka práce) a
* uchádzači o zamestnanie, zamestnanci užívateľov (v pozíciách odborník/čka pre oblasť verejných politík, koordinátor/ka participácie, koordinátor/ka členskej základne, analytik/čka, garant/ka pre verejnú politiku a legislatívny proces, koordinátor/ka pre Komoru MNO), ktorí realizujú aktivity NP Strešné organizácie MNO:
	1. Meno
	2. Priezvisko
	3. Rodné číslo/Identifikátor účastníka
	4. Dátum narodenia
	5. Pohlavie
	6. Vek
	7. Lokalita (SK, EÚ, mimo EÚ)
	8. Obec (LAU II)
	9. PSČ
	10. Zamestnanecké postavenie
	11. Vzdelanie
	12. Zamestnávateľ
	13. Mzdový list/výplatná páska
	14. Číslo bankového účtu

# Doba uchovávania osobných údajov

Osobné údaje sú spracúvané a uchovávané počas doby implementácie NP Strešné organizácie MNO, ako aj po ukončení NP Strešné organizácie MNO do 31.12.2035.

# Subjekty majúce prístup k osobným údajom

K osobným údajom dotknutej osoby majú prístup tretie osoby na základe platných právnych predpisov (napr. kontrolné orgány, orgány auditu) a náš sprostredkovateľ, ktorým je:

Názov: Ministerstvo práce, sociálnych vecí a rodiny Slovenskej republiky

Sídlo: Špitálska 4,6,8, 816 43 Bratislava

IČO: 00681156

(ďalej „poskytovateľ NFP“)

# Prenos osobných údajov do zahraničia

Osobné údaje dotknutej osoby nebudú prenesené do zahraničia.

# Práva dotknutej osoby v súvislosti so spracúvaním osobných údajov

Ochrana osobných údajov dotknutej osoby sa spravuje ustanoveniami Nariadenia európskeho parlamentu a rady (EÚ) 2016/679, z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákonom č. 18/2018 Z. z. o ochrane osobných údajov a o zmene a doplnení niektorých zákonov.

# Právo na prístup k osobným údajom

Máte právo na prístup k vašim osobným údajom a právo získať potvrdenie o tom, či sa o vás spracúvajú osobné údaje. V prípade, že sú o vás osobné údaje spracúvané, máte právo na informácie v rozsahu týchto zásad a na prístup k vašim osobným údajom. Máte právo na poskytnutie kópie osobných údajov, ktoré o vás máme k dispozícii, ako aj na informácie o tom, ako vaše osobné údaje používame. Vo väčšine prípadov vám budú vaše osobné údaje poskytnuté v písomnej listinnej forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú vám poskytnuté elektronicky, ak to bude technicky možné. Ak budete opakovane požadovať poskytnutie vašich osobných údajov v tom istom rozsahu, môže vám prevádzkovateľ účtovať primeraný poplatok zodpovedajúci administratívnym nákladom.

# Právo na opravu

Máte právo na opravu o vás spracúvaných osobných údajov, ak sú nesprávne alebo nepresné. Pre prevádzkovateľa je veľmi dôležité, aby o vás mala správne informácie. Ak preto zistíte, že informácie, ktoré o vás prevádzkovateľ eviduje sú neprávne, nepresné alebo neúplné, upozornite na to prevádzkovateľa, a žiadajte o opravu vašich údajov (napr. zmena bydliska, zmena kontaktu, zmena priezviska v prípade uzatvorenia manželstva atď.). Prevádzkovateľ následne bez zbytočného odkladu tieto údaje opraví/doplní.

# Právo na vymazanie (právo „na zabudnutie“),

Máte právo nás požiadať o vymazanie vašich osobných údajov napríklad v prípade, ak osobné údaje, ktoré sme o vás získali, už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad, môžeme mať určité právne a regulačné povinnosti, čo znamená, že nebudeme môcť vašej žiadosti vyhovieť.

# Právo na obmedzenie spracúvania

Ak požiadate o opravu vašich osobných údajov, alebo namietate proti vymazaniu vašich osobných údajov, ak je ich spracúvanie protizákonné, alebo ak prevádzkovateľ už nepotrebuje osobné údaje pre svoje účely, ale môžete ich potrebovať vy na preukazovanie alebo obhajovanie právnych nárokov, alebo ste namietali spracúvanie vašich osobných údajov z ďalších dôvodov, prevádzkovateľ obmedzí spracúvanie vašich osobných údajov, po dobu, kedy bude možné vec vyriešiť.

# Právo namietať

Ak sa domnievate, že prevádzkovateľ nemá právo na spracúvanie vašich osobných údajov, alebo ak chcete, aby automatizované rozhodnutie bolo prehodnotené, môžete proti ich spracúvaniu namietať. V takýchto prípadoch môže prevádzkovateľ pokračovať v ich spracovávaní iba vtedy, ak vie preukázať presvedčivé oprávnené dôvody, ktoré prevážia vaše záujmy, práva a slobody. Vaše osobné údaje však môže prevádzkovateľ spracovať vždy, ak je to potrebné na určenie, uplatnenie alebo obhajobu právnych nárokov.

# Právo na prenosnosť údajov

Máte právo získať a požiadať prevádzkovateľa o prenos osobných údajov, ktoré ste nám poskytli, na inú tretiu stranu, v štruktúrovanom, bežne používanom a strojovo čitateľnom formáte. Právo na získanie a prenosnosť osobných údajov sa však týka len osobných údajov, ktoré sme od vás získali na základe súhlasu alebo na základe zmluvy, ktorej ste jednou zo zmluvných strán.

# Právo odvolať súhlas

Vo väčšine prípadov vaše osobné údaje nespracúvame na základe vášho súhlasu. Môže sa však stať, že v konkrétnych prípadoch o váš súhlas požiadame. V prípadoch, kedy to urobíme, máte právo odvolať svoj súhlas s ďalším používaním vašich osobných údajov. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním.

# Právo podať sťažnosť

Ak chcete podať sťažnosť na spôsob, akým sú vaše osobné údaje spracúvané, vrátane uplatnenia vyššie uvedených práv, môžete sa obrátiť na našu Zodpovednú osobu. Všetky vaše podnety a sťažnosti riadne preveríme. Ak nie ste spokojný s našou odpoveďou, alebo sa domnievate, že vaše osobné údaje spracúvame nespravodlivo alebo nezákonne, máte právo podať sťažnosť dozornému orgánu, ktorým je Úrad na ochranu osobných údajov Slovenskej republiky; [https://dataprotection.gov.sk](https://dataprotection.gov.sk/); Hraničná 12, 820 07 Bratislava 27; tel.

číslo: +421 /2/ 3231 3214; E-mail: statny.dozor@pdp.gov.sk.

# ZODPOVEDNÁ OSOBA

Na bezpečné spracúvanie osobných údajov a súlad spracúvania s Nariadením a Zákonom o ochrane osobných údajov dohliada Zodpovedná osoba, na ktorú sa v prípade uplatnenia svojich práv môžete obrátiť.

Kontaktné údaje zodpovednej osoby:

Korešpondenčná adresa: Úrad inšpekčnej služby, útvar kontroly, Pribinova 2, 812 72 Bratislava

E-mailová adresa: gdpr@minv.sk

Meno, priezvisko dotknutej osoby: ………………………………………………..

Dátum, miesto: ………………………………………………..

Podpis: ………………………………………………..